একজোট না হলে রাজনৈতিক বদল হবে না, বলে গেলেন সঙ্ঘপ্রধান

কলকাতা: ১০ দিনের বঙ্গ সফরে এসেছিলেন রাষ্ট্রীয় স্বয়ংসেবক সঙ্ঘের (RSS) প্রধান মোহন ভাগবত (Mohan Bhagwat)। কিন্তু বিজেপির (BJP) কোনও নেতার সঙ্গে দেখা করেননি তিনি। বলা যায় কিছুটা এড়িয়েই গেছেন। কলকাতায় (Kolkata) ছয় দিন থাকা সত্ত্বেও দেখা করেননি বিজেপির শীর্ষস্থানীয় নেতাদের সঙ্গে। তবে বিভিন্ন সংগঠনের সঙ্গে সমন্বয় বৈঠকে বিজেপির সাধারণ সম্মাদক এবং সহকারী সাধারণ সম্পাদক উপস্থিত ছিলেন। সেখানেই মোহন ভাগবত সবাইকে এক হতে বলেন। তিনি সরাসরি বলেন, ঐক্যবদ্ধ হওয়া ছাড়া এই রাজ্যে রাজনৈতিক বদল হবে না।

‘দিল্লি নয়, আমাদের ভবিষ্যৎ আমরা ঠিক করব,’ শুভেন্দু অধিকারীর (Suvendu Adhikari) সঙ্গে এক জনসভাতে শঙ্কর মহারাজের (Shankar Maharaj) এই বক্তব্য ভালোভাবে নেয়নি আরএসএস। এই কথা সাধুদের প্রতিনিধিকে জানিয়ে দেওয়া হয়। ভাগবতের মূল বক্তব্য ছিল, বাম, কংগ্রেস যেন আমাদের দুর্বলতার সুযোগ না নেয়। তাই সবাইকে এক হতে হবে। কোনও দলাদলি নয়। ঐক্যবদ্ধ ভাবে রাজনৈতিক পালাবদল সম্ভব, যেটা দিল্লি, হরিয়ানা, মহারাষ্ট্রে হয়েছে।

আরও পড়ুন: দরিদ্রদের পাশে দাঁড়াতে তরুণ আইনজীবীদের সুপ্রিম আহ্বান

তবে রাজনৈতিক মহলে জোর জল্পনা, সুকান্ত মজুমদার (Sukanta Majumdar), শুভেন্দু অধিকারী, দিলীপ ঘোষ (Dilip Ghosh), রাহুল সিনহাদের সঙ্গে কেন দেখা করলেন না সঙ্ঘ প্রধান। দলের ভিতরের খবর, রাজ্য বিজেপির দলাদলি ভালো চোখে দেখছেন না মোহন ভাগবত, তাই এড়িয়ে গেলেন কিছুটা।